
(An nós imeachta reachtach speisialta – comhairliúchán)
Tá Parlaimint na hEorpa,
–	ag féachaint don togra ón gCoimisiún chuig an gComhairle (COM(2025)0581),
–	ag féachaint d’Airteagal 113 den Chonradh ar Fheidhmiú an Aontais Eorpaigh, ar dá bhun a chuaigh an Chomhairle i gcomhairle le Parlaimint na hEorpa (C10‑0296/2025),
–	ag féachaint do Riail 84 dá Rialacha Nós Imeachta,
–	ag féachaint don tuarascáil ón gCoiste um Ghnóthaí Eacnamaíochta agus Airgeadaíochta (A10-0160/2026),
1.	ag formheas an togra ón gCoimisiún arna leasú;
2.	á iarraidh ar an gCoimisiún a thogra a athrú dá réir, i gcomhréir le hAirteagal 293(2) den Chonradh ar Fheidhmiú an Aontais Eorpaigh;
3.	á iarraidh ar an gComhairle fógra a thabhairt do Pharlaimint na hEorpa má tá sé ar intinn aici imeacht ón téacs atá formheasta ag Parlaimint na hEorpa;
4.	á iarraidh ar an gComhairle dul i gcomhairle le Parlaimint na hEorpa arís má tá sé ar intinn aici an togra ón gCoimisiún a leasú go substaintiúil;
5.	á threorú dá hUachtarán a seasamh a chur ar aghaidh chuig an gComhairle, chuig an gCoimisiún agus chuig na parlaimintí náisiúnta.

Leasú		1
Togra le haghaidh treorach
Aithris 2 a (nua)
	

	Téacs arna mholadh ag an gCoimisiún
	Leasú

	
	(2a)	Ba cheart na catagóirí nua dleachta máil a leagtar síos i dTreoir (AE) …/…1a+ ón gComhairle a chur leis na leibhéil treorach maidir le héadálacha ag daoine aonair príobháideacha dá n-úsáid féin.

	
	___________

	
	1a Treoir (AE) …/… ón gComhairle an ... maidir le struchtúr agus rátaí na dleachta máil a chuirtear i bhfeidhm ar thobac agus ar tháirgí a bhaineann le tobac (athmhúnlú) (IO L …, …, ELI: …).

	
	+ IO: Cuir isteach sa téacs uimhir na Treorach atá i ndoiciméad 2025/0580(CNS) agus cuir isteach uimhir, dáta, teideal agus tagairt IO na Treorach sin san fhonóta.



Leasú		2
Togra le haghaidh treorach
Aithris 2 b (nua)
	

	Téacs arna mholadh ag an gCoimisiún
	Leasú

	
	(2b)	Ba cheart athruithe ar na leibhéil treorach a bheith bunaithe ar an bprionsabal go bhfuil táirgí atá sna catagóirí nua faoi Threoir (AE0 .../... [IO: cuir isteach uimhir na Treorach atá i ndoiciméad 2025/0580(CNS)] mar roghanna malartacha ar tháirgí atá faoi réir na leibhéal treorach cheana faoi Threoir (AE) 2020/262 ón gComhairle. Ba cheart, dá bhrí sin, na leibhéil treorach le haghaidh na gcatagóirí nua sin a bheith inchomparáide le leibhéil na dtáirgí atá faoi réir na leibhéal treorach cheana faoi Threoir (AE) 2020/262 ón gComhairle.

